যুব এশিয়া কাপ থেকে বিদায় নিল ভারত!

ওয়েব ডেস্ক : বাংলাদেশের (Bangladesh) কাছে হেরে যুব এশিয়া কাপ (Asia Cup Rising Stars 2025) থেকে বিদায় নিল ভারত (India)। সুপার ওভারে গিয়েও স্কোর বোর্ডে কোনও রানই তুলতে পারল না টিম ইন্ডিয়া। ফলে লজ্জার হার হারতে হল ভারতীয় দলকে। ফলে এই টুর্নামেন্টে পাকিস্তান ও বাংলাদেশ দুই দেশের কাছে হারতে হয়েছে ব্লু ব্রিগেডকে।

দোহায় সেমিফাইনালে টসে জিতে বোলিংয়ের সিদ্ধান্ত নিয়েছিলেন অধিনায়ক জিতেশ শর্মা। আর ব্যাটিংয়ে নেমে দাপুটে ব্যাটিং শুরু করে বাংলাদেশি ব্যাটাররা। ব্যাটিংয়ে নেমেই আক্রমণ শুরু করেন হাবিবুর রহমান। তিনি ৪৬ বলে ৬৫ রানের ইনিং খেলেন। কিন্তু তিনি আউট হওয়ার পর কিছুটা থেমে গিয়েছিল বাংলাদেশের ইনিংস। মেহেরব হাসান ব্যাটিংয়ে আসার পরেই আবার রানের গতি বাড়ে। তিনি ১৮ বলে ৪৮ রানের ইনিং খেলেন। ফলে ২০ ওভার শেষে বাংলদেশের (Bangladesh) স্কোর বোর্ডে ওঠে ১৯৪ রান।

আরও খবর : ভূমিকম্পের কারণে বন্ধ হল টেস্ট ম্যাচ!

অন্যদিকে ব্যাটিংয়ে নেমেই দুর্দান্ত ব্যাটিং শুরু করেন বৈভব সূর্যবংশী (Vaibhav Suryavanshi )। প্রথম ওভারেই তিনি তুলে ফেলেন ১৯ রান। দুটি ছয় ও দুটি চার মারেন তিনি। তবে ১৫ বলে ৩৮ রান করে প্যাবিলিয়নে ফিরে যান তিনি। এর পর নমন ধীর (৭), জিতেশ শর্মা (৩৩), রমনদীপ সিংরা (১৭) রানের গতি বাড়াতে পারেননি। কোনও মতে শেষ ওভারে ভারতের কাছে দরকার ছিল ১৬ রানের। তবে আশুতোষ শর্মা ৬ বলে ১৩ রান করে জয়ের কাছাকাছি পৌঁছে দিয়েছিলেন। তবে তিনি যখন আউট হন তখন লাস্ট বলে দরকার ছিল ৪ রানের। কিন্তু হর্ষ দুবের দুর্বল শট বাউন্ডারি পার করতে পারেনি। তবে সেই সময় দু’রান নিয়ে নেন ভারতীয় ক্রিকেটাররা। কিন্তু এতেও ম্যাচ জেতার কথা নয়। কিন্তু বাংলাদেশের অধিনায়ক আকবর আউট করতে গিয়ে স্টাম্প মিস করেন। ফলে আরেকটি রান নিয়ে ম্যাচ ড্র করেছিল ভারত। ফলে ম্যাচ গিয়ে পৌঁছয় সুপার ওভারে।

কিন্তু তাতেও কোনও লাভ হল না। ব্যাট করতে নামানো হল না বৈভবকে। যার ফলে পর পর দুই বলে আউট হয়ে প্যাবিলিয়নে ফিরে যান জিতে ও আশুতোষ। ফলে সুপার ওভারে কোনও রানই করতে পারেনি ভারত (India)। এর পরেই সুয়শ শর্মার ওয়াইড বলে এক রান তুলে এই ম্যাচ অনায়াসে জিতে নেয় বাংলাদেশ। যার ফলে ম্যানেজমেন্টের সিদ্ধান্ত নিয়েও একাধিক প্রশ্ন উঠে গিয়েছে।